**תאגיד הבריאות ליד המרכז הרפואי תל אביב**

**מכרז פומבי מס' 121.2022 להפעלת מיזם משותף ללא כוונת רווח של מלונית לבני משפחות של מטופלים בכלל, עם דגש על מטופלים אונקולוגיים במרכז הרפואי ת"א (איכילוב)**

1.תאגיד הבריאות ליד המרכז הרפואי תל אביב (ע"ר) (להלן: המזמינה) מבקשת הצעות מעמותות להפעלת מיזם משותף ללא כוונת רווח של מלונית לבני משפחות של מטופלים בכלל, עם דגש על מטופלים אונקולוגיים במרכז הרפואי ת"א ע"ש סוראסקי (להלן: השירותים), הכל כמפורט במסמכי המכרז.

2. את מסמכי המכרז יוריד המציע באמצעות קישור, מאתר האינטרנט של המזמינה שכתובתו www.tasmc.org.il/michrazim/Pages/michrazim-Health-Corp.aspx זאת לאחר רישום פרטי המציע במערכת.

3.במכרז יבחר זוכה אחד ,לפי אמות המידה כמפורט במכרז. המזמינה אינה מתחייבת לקבל כל הצעה שהיא. המזמינה רשאית לבטל או להרחיב או לצמצם את היקף המכרז, בגלל סיבות תקציביות ו/או מנהליות ו/או ארגוניות ו/או אחרות, לפי שיקול דעתה.

4.תנאי סף

מתוך המציעים יבחר/ו אך ורק מציע/ים העומד/ים בדרישות הבאות:

א. המציע הינה עמותה רשומה כדין העוסקת בקידום הבריאות

ב. למציע אישור ניהול תקין ואישור לתרומות על פי סעיף 46 לפקודת מס הכנסה.

ג. המציע מעסיק לפחות 20 עובדים.

ד. למציע כל האישורים הנדרשים לפי חוק עסקאות גופים ציבוריים, התשל"ו-1976.

עיקר התחייבויות המציע

א.המציע מתחייב שבתקופת 5 שנים ממועד חתימת ההסכם יישא מדי שנה, בהוצאת תפעול (כולל ציוד מתכלה) ובשכר לעובדים שיעבדו במלונית ו/או במלון, סכום שלא יפחת מ 2,400,000 ₪ לשנה.

ב.המציע מתחייב שבתקופת 5 שנים ממועד חתימת ההסכם יישא מדי שנה, ברכישת ציוד שישמש את המלונית ואורחיה , בסכום שלא יפחת מ 200,000 ₪ ,לשנה.

ג.המציע יתחייב שלא לגבות תשלום כלשהו מהמתאחסנים במלונית, בין במישרין ובין בעקיפין, בין בכסף או בשווה כסף.

5.ההוראות והתנאים הכלולים בחוברת המכרז, הם חלק בלתי נפרד מתנאי המכרז.

6.בכפוף לתנאי המכרז, המכרז יתנהל בשלבים, כאשר במסגרת השלב התחרותי המזמינה תנהל מו"מ עם המציעים או מי מהם, בטרם קביעת הצעה זוכה.

7.המועד האחרון להכנסת ההצעות כמפורט במסמכי המכרז נקבע ל- 1.8.22 בשעה 12:00.